### מדריך למורה

### מסכת ברכות פרק ט משנה ה (חלק א)

# כיצד יש לברך על הרעה?

**משך ההוראה**: שיעור – שני שיעורים.

משנה זו היא משנה חשובה העוסקת ביסודות האמונה, לא פחות. הנקודות הנידונות בה הן נקודות חשובות מאוד בעולמה של היהדות, וכדאי להקדיש את הזמן הראוי לכך, כמובן לפי המקום והזמן בכל כיתה וכיתה ומה שמתאים להווייתה. אין ספק שתכני משנה זו קשורים בעניינם למה שנלמד במשנה ג, ואפשר לעיין גם שם ובדברים שכתבנו במדריך למורה למשנה זו.

נוסח המשנה

## חַיָּב אָדָם לְבָרֵךְ עַל הָרָעָה כְּשֵׁם שֶׁהוּא מְבָרֵךְ עַל הַטּוֹבָה,

## שֶׁנֶּאֱמַר (דְּבָרִים ו, ה):

## "וְאָהַבְתָּ אֶת ה' אֱ-לֹהֶיךָ בְּכָל לְבָבְךָ וּבְכָל נַפְשֶׁךָ וּבְכָל מְאֹדֶךָ".

## "בְּכָל לְבָבְךָ" - בִּשְׁנֵי יְצָרֶיךָ, בְּיֵצֶר טוֹב וּבְיֵצֶר רָע.

## "וּבְכָל נַפְשֶׁךָ" - אֲפִלּוּ הוּא נוֹטֵל אֶת נַפְשְׁךָ.

## "וּבְכָל מְאֹדֶךָ" - בְּכָל מָמוֹנְךָ.

## דָּבָר אַחֵר: "בְּכָל מְאֹדֶךָ" - בְּכָל מִדָּה וּמִדָּה שֶׁהוּא מוֹדֵד לְךָ הֱוֵי מוֹדֶה לוֹ בִּמְאֹד מְאֹד.

מבנה:

בחלק זה של המשנה אין מבנה פשוט שניתן לזיהוי על ידי התלמידים, ולכן לדעתנו אין צורך להקדיש לכך זמן מיוחד. ניתן להראות, בעזרת המצגת, את מבנה הדרשה המיוחד כאן: ציטוט פסוק שלאחר מכן דורשים אותו בשלבים.

תוכן

המשנה נפתחת בקביעה, הלכה, שלאחריה מובאת דרשה שבאה למעשה להוכיח את ההלכה שהובאה בראש המשנה. למעשה, רק בסופה של הדרשה נסגר המעגל, שכן רק המשפט האחרון בדרשה הוא הקשור ישירות לתוכן ההלכה.

## חַיָּב אָדָם לְבָרֵךְ עַל הָרָעָה כְּשֵׁם שֶׁהוּא מְבָרֵךְ עַל הַטּוֹבָה

## שֶׁנֶּאֱמַר (דְּבָרִים ו, ה):

## "וְאָהַבְתָּ אֶת ה' אֱ-לֹהֶיךָ בְּכָל לְבָבְךָ וּבְכָל נַפְשֶׁךָ וּבְכָל מְאֹדֶךָ".

נפתח בהבנת ההלכה, ולמעשה נשאל את שאלת הגמרא – האם הכוונה היא שמברכים על הרעה את אותה הברכה שמברכים על הטובה? והרי למדנו במשנה ב שיש ברכה אחת, הטוב והמטיב, על דברים טובים, וברכה אחרת, דיין האמת, על דברים רעים!!

התשובה היא שמשמעות המילים היא שכמו שעל טוב אנחנו מברכים בלב שלם, ובלי להרהר אחר מידותיו של הקב"ה (בני אדם לא רגילים לחשוב, כאשר הם מתבשרים בשורות טובות, רגע, אבל לא מגיע לי, למה ה' עשה לי את זה?), כך גם כאשר קורה מקרה רע, צריך האדם להצדיק עליו את הדין ולברך את ברכת 'דיין האמת' בלב שלם, ולא להרהר אחר מידותיו של הקב"ה.

כעת נתפנה ללימוד מסודר של הדרשה

וְאָהַבְתָּ אֶת ה' אֱ-לֹהֶיךָ

וּבְכָל מְאֹדֶךָ

וּבְכָל נַפְשֶׁךָ

בְּכָל לְבָבְךָ

בְּכָל מִדָּה וּמִדָּה שֶׁהוּא מוֹדֵד לְךָ הֱוֵי מוֹדֶה לוֹ בִּמְאֹד מְאֹד

בִּשְׁנֵי יְצָרֶיךָ, בְּיֵצֶר טוֹב וּבְיֵצֶר רָע

אֲפִלּוּ הוּא נוֹטֵל אֶת נַפְשְׁךָ

בְּכָל מָמוֹנְךָ

כִּתבו במחברותיכם את התשובות לשאלות:

1. המצוָה שבה עוסק הפסוק היא:
2. המצוָה לאהוב את ה'.
3. המצוָה לפחד מה'.
4. את המצוָה צריך לקיים -
5. בכל \_\_\_\_\_.
6. ובכל \_\_\_\_\_.
7. ובכל \_\_\_\_\_.

כעת נפרט על כל אחד מחלקי הפסוק:

## "בְּכָל לְבָבְךָ" - בִּשְׁנֵי יְצָרֶיךָ, בְּיֵצֶר טוֹב וּבְיֵצֶר רָע.

כיצד עובדים את ה' ביצר הרע? צריך לשים לב שיש כאן הבדל בין מה שאנו רגילים לקרוא לו היצר הרע, שמדומיין אצל הילדים (וגם אצל מבוגרים) כמין שדון מרושע, לבין כוונת המשנה שבה יצר הרע הוא הכוח הגופני, לעומת הכוח הנפשי, שמכונה היצר הטוב (בשפת החסידות מה שנקרא כאן היצר הרע הוא הנפש הבהמית, ומה שמכונה כאן היצר הטוב הוא הנפש האלקית). השתדלנו להסביר ענין זה, אך לא רצינו לכנות במפורש פעולות כמו אכילה ושינה כפעולות שיצר הרע הוא הגורם להן, מפני שאנו חוששים מערבוב המושגים כדלעיל, ואיננו רוצים לגרום לילדים לחשוב שבעיני התורה שינה ואכילה הן פעולות רעות. ומורים יעשו כחוכמתם ויראו כיצד יש להסביר לתלמידים ענין עדין זה.

## "וּבְכָל נַפְשֶׁךָ" - אֲפִלּוּ הוּא נוֹטֵל אֶת נַפְשְׁךָ.

אין טוב מללמד בהקשר זה את הסיפור המופלא הבא:

פעם אחת אסרו הרומאים על עם ישראל לעסוק בתורה. בא פַּפּוּס בן יהודה ומצא את רבי עקיבא שהיה לומד ומלמד תורה.

אמר פפוס לרבי עקיבא: אֵינךָ פוחד מפני המלכות?

אמר רבי עקיבא לפפוס: אמשול לך משל לְמַה הדבר דומה:

שועל אחד היה מהלך על יד הנהר וראה דגים שהיו בורחים ממקום למקום.

אמר להם: "מפני מה אתם בורחים?"

אמרו לו: "מפני רשתות הדייגים."

אמר להם: "אם אתם רוצים, אחביא אתכם במערה שלי ושם הדייגים לא ימצאו אתכם!"

אמרו לו: "אתה הוא שאומרים עליך פִּקֵּחַ שבחיות? לא פִּקֵּחַ אתה אלא טיפש אתה. במים אנו פוחדים מהדייגים, אבל יש לנו סיכוי לחיות, מחוץ למים, נמות בוודאות!"

המשיך רבי עקיבא: אף אנחנו כמו הדגים. כל עוד אנו עוסקים בתורה שכתוב בה ([דברים ל, כ](https://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94:%D7%93%D7%91%D7%A8%D7%99%D7%9D_%D7%9C_%D7%9B)) "כי הוא חייך ואורך ימיך" אנחנו אמנם מפחדים מהרומאים, אך בעזרת ה' נתגבר גם על גזֵרה זו. לעומת זאת, אם נפסיק ללמוד תורה, נהיה כמו דגים שיצאו מהמים...

## "וּבְכָל מְאֹדֶךָ" - בְּכָל מָמוֹנְךָ.

## דָּבָר אַחֵר: "בְּכָל מְאֹדֶךָ" - בְּכָל מִדָּה וּמִדָּה שֶׁהוּא מוֹדֵד לְךָ הֱוֵי מוֹדֶה לוֹ בִּמְאֹד מְאֹד.

וּבְכָל מְאֹדֶךָ

בְּכָל מָמוֹנְךָ

בְּכָל מִדָּה וּמִדָּה שֶׁהוּא מוֹדֵד לְךָ הֱוֵי מוֹדֶה לוֹ בִּמְאֹד מְאֹד

פירוש 1

פירוש 2

במשנה יש שני פירושים למילים **ובכל מאֹדך**:

הסבר א:

יש להודות (=לברך) לה' מאוד, בכל דרך שבה הוא מתנהג עם האדם, אפילו אם היא רעה.

הסבר ב:

יש לאהוב את ה' ולקיים את מצווֹתיו גם אם בשביל כך צריך האדם **להפסיד את כל כספו**.

כִּתבו במחברת:

הסבר א מתאים לפירוש \_\_\_.

הסבר ב מתאים לפירוש \_\_\_.

התלמידים יתאימו בין הפירושים להסברים. כאן ניתן לסגור את המעגל, ולהסביר שבמשפט האחרון הסבירו את מה שפתחנו בו – צריך לברך את ה' מאוד, גם אם הוא מתנהג עם האדם במידת הדין.

(בחוברת לא קשרנו במפורש בין הדברים, כי נראה לנו שיש בכך קושי לתלמידים, והמורה יעשה זאת לפי ראות עיניו וההתאמה לרמת הכיתה)

מיומנות

במשנה זו אנו נתקלים במבנה קלאסי של דרשה, הבאת פסוק שלם ואחריה חלוקתו לגורמים. יש לעמוד על כך במהלך השיעור. (ניתן לשאול בכיתה שאלות בסגנון: מהי המצוה שיש בפסוק? לאהוב את ה'. איך מקיימים את המצווה? בכל לבבך, ובכל נפשך ובכל מאודך, ראו במשימה לעיל.)

משמעות

חגי: במשנה למדנו שצריך לקיים מצוות אפילו כשקשה.

יעל: נכון. למשל להתגבר וליטול ידיים גם כשהמים קרים, או להתגבר ולא לדבר לשון הרע גם כשממש רוצים...

**משימה:**

כִּתבו דוגמא למקרה שבו הייתם צריכים להתגבר כדי לקיים מצוָה כלשהי, ואת מחשבותיכם בעקבות התגברות זו.

אפשר גם להעמיק עוד בסיפור של רבי עקיבא, ואף להביא את סופו (הלשון מעט קשה, וצריך להתאימה לתלמידים או לפרש אותה בזמן הקריאה), ניתן כמובן להביא את כל הסיפור, אם כי הוא מעט 'קשה' לתלמידים בגיל זה

כל ימי הייתי מצטער על פסוק זה. "בכל נפשך" - אפילו נוטל את נשמתך. אמרתי: מתי יבא לידי ואקיימנו? ועכשיו שבא לידי - לא אקיימנו? היה מאריך במילה "אחד" עד שיצאה נשמתו באחד. יצאה בת קול מהשמים ואמרה: "אשריך רבי עקיבא, שיצאה נשמתך באחד".

לדבר על כך שרבי עקיבא מסר את נפשו על לימוד התורה, ואילו לנו ברוך ה' אף אחד לא מפריע לקיים מצוות ועל אחת כמה וכמה שעלינו להקדיש מאמץ לקיום המצוות.